Braziliya poytaxti Brazilia shahridan San-Pauluga yo‘l olgan xususiy samolyot halokatga uchradi. Zero Hora nashrida ma’lum qilinishicha, Cessna 650 Citation VII rusumli tijoriy samolyot bortida 2 uchuvchi va 2 yo‘lovchi bor edi. Ularning taqdiri noma’lumligicha qolmoqda. Braziliya HHK ma’lumotiga ko‘ra, halokat samolyot parvozga chiqqanidan 25 daqiqa o‘tib yuz bergan. Voqea joyiga qutqaruvchi guruhlar jo‘natilgan.